Prvo, htio bih se zahvaliti
svima koji su ovo organizirali.
Ovo je stvarno super.
Kada su me pozvali da održim govor,
nisam znao o čemu točno pričati.
No shvatio sam
da zapravo ne moram ništa izmišljati.
Podijelit ću svoju priču
i nadati se da će nekoga ovdje nadahnuti.
Dakle moj govor će biti o tome
kako pronaći svoju strast i unutarnju fenomenalnost.
Mnogi studenti, a pogotovo ako ovdje studirate,
su u onom prijelaznom razdoblju
gdje ne znate točno što želite raditi,
ali svejedno morate donositi odluke
koje će vam utjecati na cijeli život.
Zato je to zastrašujuće i jezivo.
No prije nego što počnem,
želim vam omogućiti da me bolje upoznate
i malo bolje razumijete.
Rođen sam i odrastao u Harlemu.
Harlem se nalazi u New Yorku
i počinje od 110. ulice, a završava 159. ulicom.
Kada sam odrastao u Harlemu,
bilo je nekoliko stvari koje sam morao brzo naučiti.
Morao sam naučiti biti karizmatičan.
Morao sam naučiti brzo govoriti.
Morao sam naučiti biti brz i domišljat.
No naučio sam da je dobro imati i maštu.
Kao mali, imao sam bujnu maštu.
Siguran sam da i mnogi od vas - sjetite se toga,
kada ste imali šest, sedam godina ili manje -
imali ste bujnu maštu.
Tko je crtao tada? Bilo tko? Dignite ruke.
Tko je crtao kada je bio mali?
Ovo su neke stvari koje sam ja nacrtao.
No sjećate se kako ste crtali i to je stvarno bilo loše, zar ne?
Ali nitko vam nije rekao da je loše. Dali biste crtež majci
i ona nije znala što je to, ali bi ga stavila na hladnjak.
Nitko vam nije rekao da je ono što ste napravili loše.
Nitko vam nikada nije rekao da ste -
da niste super.
Pa ste se toga i držali.
Dakle, ja sam crtao, radio skice,
radio sam foto-montaže,
a ovo lijevo dolje je animacija koju sam napravio.
Provodio sam sate stvarajući detaljne priče,
izmišljajući likove, izmišljajući zaplete.
I nitko mi nikada nije rekao da to nije dobro.
Pa sam nastavio to raditi.
Zabavljao sam se i riskirao.
Ako pogledate ovo, nemojte se uplašiti,
nalijevo je natjecanje u kojem smo sudjelovali ja i moji kolege.
Svake godine smo na faksu izvodili predstave.
Studirao sam na sveučilištu u Floridi
i član sam Alpha Phi Alpha bratstva.
Dakle, nalijevo, glumimo Resident Evil.
Napravili smo svoju verziju Resident Evil,
zombiji protiv SWAT-a.
Nadesno, obradili smo film Charlie i tvornica čokolade,
što je bilo stvarno bolesno,
i Willy Wonka je oteo
sve oompa loompe i natjerao ih da rade u tvornici.
No nitko nam nije rekao da to nije dobro.
I došlo je do -
ljudi su obožavali naše predstave.
Nastupali smo pred tisućama ljudi
i osvajali natjecanja.
Govorili su mi da budem buntovnik i sve preispitujem.
Ako pogledate ovu sliku,
zapravo mi je jako smiješna
jer ako me pogledate,
ja sam jedini koji se glupira, zar ne?
I ako dođete k mojim roditeljima,
vidjet ćete da je to prva slika koju vidite
kada dođete mojoj majci.
Ono što je super kod ove slike,
prije nego što smo se slikali, učiteljica mi je rekla,
"Kada fotograf kaže da se nasmiješite, nasmiješite se."
Pitao sam "Učiteljice, zašto se moramo smiješiti?
Postoji li razlog za to - mi smo djeca,
zašto moramo nositi odijela?
Zašto su svi dečki u odijelima, a žene u haljinama?
Ne želimo biti odrasli."
Rekla je, "Ne brini, samo se smiješi."
Rekao sam, "U redu, ako mi ne želite reći zašto se moram smiješiti,
želim napraviti nešto smiješno."
I kada je fotograf rekao "smiješak",
napravio sam ovakvu facu.
U redu, ali nešto se dogodilo.
Kada sam odrastao
i postajao sve stariji i stariji,
zaboravio sam da sam super.
Začas ću objasniti što znači ovaj kod.
No ja sam bio u programu Sretnih 500 za razvijanje vještina upravljanja
kada sam završio fakultet, bio sam "korporativan"
Imao sam titulu, bio sam odgovorni rukovoditelj,
dobro sam zarađivao, zarađivao sam 60 000 dolara odmah nakon fakulteta
pa sam se mogao hvaliti prijateljima.
Moja majka je bila ponosna; otac je bio ponosan.
Mogao sam jednom godišnje ići na putovanje.
No shvatio sam da to nije ono što sam htio.
Vratimo se ovom kodu: eh976a.
To je bio moj identifikacijski kod u kompaniji.
Kada su mi slali e-mail,
nisu slali na Eugene Hennie
nego na eh976a.
Kada su htjeli pogledati moju evidenciju o prodaji,
gledali su pod eh976a.
Pomislio sam, zašto me onda i ne zovete eh976a.
Ionako me tako prepoznajete.
Shvatio sam da sam dio sustava,
više nisam osoba, više nisam Eugene.
To je ono što je društvo htjelo;
htjeli su običnog Eugenea,
htjeli su Eugenea koji nosi odijela
i naočale;
bio sam pristojan, ali želio sam ovo.
Htio sam skakati; htio sam putovati; htio sam se družiti sa super ljudima;
htio sam iskusiti život.
Morao sam pobjeći iz onog zatvora.
Radio sam od 9 do 5, bio sam mlad i mrzio sam to.
Svaki dan nosio sam nešto što nisam želio.
Došao bih kući fizički i psihički umoran
jer sam pokušavao ugoditi svima,
umjesto da ugađam sebi.
No onda sam primio e-mail od anđela
i bit će jako ljuta na mene zbog ovoga.
E-mail je bio od moje djevojke, Jasmine, koja sjedi tamo.
Ljudi, zaplješćite Jasmine.
(Pljesak)
Poslala mi je e-mail za najbolji posao na svijetu.
Došao sam kući s posla i bio sam ljut,
ali poslala mi je e-mail.
Otvorio sam poruku i stisnuo na e-mail.
Odveo me na stranicu
gdje je pisalo,
"Želite li raditi na najboljem radnom mjestu na svijetu?
Želite se družiti s najboljim ljudima na svijetu?
Želite putovati?
Želite raditi na onome što volite?"
I pomislio sam, ovo je prevara.
To ne može biti istina
jer zarađujem 60 000 dolara nakon faksa.
A kažu mi da mogu zarađivati, putovati, upoznati super ljude,
posjećivati razna mjesta i biti sretan.
To nije istina.
Zato sam izbrisao e-mail.
Ono što se zatim dogodilo je stvarno super.
Jedan moj prijatelj, radio je za banku.
Poslao mi je e-mail i rekao, "Hey, Eugene,
želimo ići u Južnu Ameriku.
Želimo na super putovanje u Južnu Ameriku."
I rekao je, "Hoćeš li i ti ići?" Rekao sam, "Da, ići ću."
Došao sam kući i rezervirao kartu.
Nekoliko tjedana kasnije,
sjedim u avionu i prestrašen sam kada je avion trebao poletjeti;
to je prvi puta da sam idem izvan zemlje.
Svaka grozna misao prolazi mi glavom.
Što ako odem tamo?
Ne govorim španjolski, što ako se izgubim?
Što ako me otmu? Što ako avion ne poleti?
Sve mi se to motalo po glavi.
No stisnuo sam zube, avion je poletio
i rezultat je bio nešto nevjerojatno, bilo je prekrasno.
Proveo sam se kao nikada do sada.
Vidio sam prekrasne gradove, družio se s lokalnim ljudima,
išli smo na rafting, vozili se po vulkanima,
prošli kroz prašume
i radili sve te super stvari.
Gledam ovu sliku i mislim, to smo ja i moji prijatelji,
a ova žena ovdje, drži dijete i ide s nama;
to je bilo stvarno super.
Zato sam odlučio dati otkaz na poslu.
Ovo sam ja na parkiralištu nakon otkaza.
Ovdje stavljam slike putne karte na Instagram.
Bio sam jako uzbuđen.
Rekao sam, život će mi se promijeniti
i sve ove super stvari će se dogoditi.
Ne treba posebno napominjati da sam bio oduševljen kada
sam došao u Kuala Lumpur
jer je tvrtka u kojoj sam radio bila nevjerojatna.
Više od 30 različitih nacionalnosti moglo se pronaći u tvrtki
za koju sam radio.
Ljudi koji vole umjetnost; ljudi koji vole glazbu;
koji vole dizajniranje; koji vole poduzetništvo.
Svi su radili ono što vole
i rekao sam, ovo je super, ovo je odlično.
I nešto se dogodilo, neka nuspojava
i opet sam počeo raditi super stvari.
Uživao sam razgovarati s poslovnim ljudima.
Dečko na ovoj slici ovdje,
zove se Justin Harrell
i imao sam ga prilike upoznati.
Osnovao je tvrtku s 50 dolara
i na kraju je prodao za 80 milijuna dolara.
Sada mogu vidjeti takve ljude i biti inspiriran njima
svaki mjesec kada organiziramo ovakve događaje.
Prvi govor otkako sam u Kuala Lumpuru
održao sam na seminaru.
Moj prijatelj, ZeiKrew, će malo kasnije govoriti o tome.
Dali su mi priliku da održim govor
i to je bilo prvi puta u 3 godine da sam održao govor.
Pokrenuo sam stranicu AntiWantrepreneur.com
i to je bilo super jer smo stvorili online zajednicu
gdje poduzetnici mogu doći
i slušati intervjue s ostalim poduzetnicima,
preuzeti razne vodiče i pronaći stvarno super stvari.
Nakon toga sam čak pokrenuo i podcast,
što je bilo ironično jer sam bio dečko iz New Yorka,
dečko iz Harlema koji je došao u Kuala Lumpur
i sad radim podcast.
Nikad nisam mislio da ću raditi podcast.
U redu, počeo sam putovati.
Kada sam u Americi,
tek sam s 23 godine prvi puta otišao izvan zemlje.
No tijekom 6 mjeseci života u Kuala Lumpuru,
posjetio sam 4 ili 5 različitih zemalja.
Morao sam se zapitati zašto?
Kada sam imao prilike, zastao sam
i zapitao se zašto.
Zašto su se ove super stvari dogodile?
Kakve sam odluke donio?
Kakva načela, kakve zakone, kakva pravila?
Čega sam se držao kako bi se ove stvari ostvarile?
Prvo što bih vas zamolio -
rekao vam da učinite - je da upoznate sebe.
Tko ste vi?
Kakve stvari volite, a što ne volite?
Što vas ljuti? Što vas tjera na smijeh?
Mnogo ljudi ne zna ovo.
Siguran sam da ako pitate svog susjeda
"Tko ste vi? Što volite?",
većina ljudi se muči s time,
ne znaju što zapravo vole.
Drugo, prihvatite sebe!
Volim ovu sliku
jer ako ste štreber, prihvatite da ste štreber.
Ako ste sportaš, prihvatite to
jer jednom kada prihvatite, sve postaje lakše.
Lako mi je doći ovamo
i govoriti pred vama bez treme
zato jer sam prihvatio ono što jesam.
Ja sam dečko iz New Yorka koji je došao u Maleziju činiti velike stvari.
Zato je puno lakše kada pričam o tome
jer sam to prihvatio.
Okružite se ljudima koji vas ohrabruju.
Volim ovu sliku jer vam pokazuje da će društvo
u kojem se krećete odrediti kamo idete u životu.
Ovo je Barack Obama sa Steveom Jobsom, Markom Zuckerbergom,
direktorom Netflixa, direktorom Twittera,
Yahhoa!, Oraclea.
Zamislite o čemu su razgovarali, vjerojatno o super stvarima.
Citat kaže, "Vi ste prosječna osoba od 5 osoba s kojima se družite."
Dakle, ako se okružite super ljudima,
uspješnim ljudima, nadahnjujućim ljudima,
vi ćete biti nadahnuti, super, uspješni, motivirani.
Ako se okružite lošim ljudima,
ljudima koji na vas uvijek prenose svoju negativnu energiju,
krenut ćete nizbrdo.
Četvrto, znajte što želite.
Morate poznavati sebe, ali morate znati i što želite, zar ne?
Neki misle da žele milijun dolara,
a zapravo ne žele milijun dolara,
žele da mogu putovati, da mogu roditeljima kupiti kuću,
žele sigurnost, žele neku slobodu.
Znajte što želite.
Peto, ubijte se od posla.
I to je super
jer ako ne znate tko je Gary Vaynerchuk,
on je kao neki kralj društvenih medija.
Veoma mlad počeo je prodavati stvari preko interneta
i njegov savjet zove se Hustle 2.0.
Ako nešto volite, potrudite se.
To je sve što trebate. Nemojte spavati.
Imam nekoliko prijatelja, mojih su godina,
i upravo će postati najprodavaniji autori.
Prijatelji koji imaju on-line proizvode
zarađuju tisuće dolara zato jer naporno rade.
Ulažu svoje vrijeme kada se drugi zabavljaju,
oni su u kući, u laboratoriju i rade na stvarima.
Učinite od nemogućeg nove mogućnosti.
Što mislim kad to kažem?
Kada sam odrastao u Harlemu,
bilo je nemoguće misliti da ću ići na faks.
Ali to se ostvarilo.
Bilo je nemoguće da ću dobiti posao i raditi za tvrtku Sretnih 500,
ali to se ostvarilo.
Bilo je nemoguće da živim u drugoj zemlji
i radim sa super ljudima,
pokrenem podcast i upoznam milijunaše.
Ali to se sve dogodilo.
Postalo je moguće
pa se moji standardi povisili.
Postavilo se pitanje -
ne kako bih mogao to napraviti, nego zašto ne bih to napravio?
Svaki puta kada se sretnem s novim zadatkom, ciljem i preprekom,
zapitam se: Eugene, sposoban si.
Dogurao si ovako daleko, zašto ne bi ovo napravio?
Sedmo: Griješite jako i griješite često.
Ljudi ne vole griješiti.
Razmislite o tome koliko puta ste pogriješili?
I danas ste puno puta pogriješili, ali se toga ne sjećate.
Sjećate se svojih uspjeha, zar ne?
Morate pogriješiti.
Sjetite se programera,
volim ih koristiti za usporedbu jer programeri griješe cijeli dan.
Za računalima su i samo kodiraju i kodiraju.
Imaju greške u programu, rupe i kodove,
ali to pokušavaju popraviti, popraviti, popraviti.
Nakon deset sati, ili koliko im već treba za te stvari,
imaju savršen proizvod,
imaju savršenu aplikaciju zato jer su griješili.
Što više griješite, to će uspjeh biti veći.
Osmo: usavršavajte svoje vještine.
Will Smith je jednom rekao
da se ne osjeća veoma talentiranim za išta.
Ne osjeća da je prirodni talent.
Ali osjeća da ima sposobnost da naporno radi.
Ima ludu radnu etiku.
Volim to uspoređivati s - jako volim video igrice.
Puno sam igrao Elder Scrolls
i u Elder Scrollsu
morate izraditi mačeve,
ali počinjete sa sirovim materijalom, počinjete sa željeznom rudom;
i morate napraviti željezni mač.
Gledajte na svoj talent, svoju bogomdanu sposobnost,
kao na sirovi materijal.
Morate ga uzeti i tući po njemu.
Morate ga usavršiti, morate ga izoštriti;
provedete sate radeći to;
i uskoro ćete imati oružje kojim možete osvojiti svijet.
Deveto: Naučite prihvatiti sukobe.
Koliko vas želi povišicu na poslu?
Želite nešto od nekoga,
ali se bojite sukobiti s njima oko toga.
Većina ljudi mrzi sukobljavanje,
pokušavaju to zaobići i ići drugim putem.
Učinit će sve što mogu da izbjegnu sukob.
Ali odlične stvari događaju se tek kada se uhvatite u koštac sa sukobima.
Morao sam prihvatiti sukob danas kada sam dolazio ovdje.
Mislio sam, što ako se poskliznem,
što ako projektor ne bude radio?
Ali kada sam došao ovdje,
prihvatio sam to
i pao mi je kamen sa srca te sam to i ostavio tamo dolje.
Naučite prihvatiti sukobe
jer kada prihvatimo rizike i odmah se suočimo sa sukobima,
velike stvari će se dogoditi.
I deseto: učinite što je ispravno.
Mislim da ne postoji neko sivo područje kod ovoga.
Mislim da postoji dobar način i krivi način.
Mogu prići nekome iz strane zemlje tko ne govori moj jezik
reći nešto; negativno ili ne
i mogu vidjeti kako su to razumjeli
ako sam rekao nešto dobro ili nešto loše.
Svi imamo urođeno šesto čulo da znamo što je dobro, a što loše.
Kada radite dobro, dobre stvari vam se događaju.
Kada sam počeo s ovom prezentacijom, htio sam -
pitao sam vas: kako pronaći svoju unutarnju fenomenalnost?
Kako ju pronaći?
Odgovor je: ne morate ju pronaći, oduvijek ste ju imali;
u vama je.
No mediji, televizija, vaši prijatelji i obitelj,
oni vas žele oblikovati da budete nešto što niste,
a već u sebi imate sve što vam treba.
Postojalo je vrijeme kada smo se željeli uklopiti,
sjećate se kada su svi to htjeli i isto se odijevali?
Ali sada smo došli do prekretnice i idemo prema isticanju sebe kao pojedinca
jer kad nađemo svoju unutarnju fenomenalnost
velike stvari će se dogoditi.
Hvala vam.
(Pljesak)